**Datum: 11.07.2024. SAOPŠTENJE ZA MEDIJE**

**Završene 14. Sportske igre mladih BiH: Najbolji putuju u Split na regionalno takmičenje**

*Finalnom utakmicom u malom fudbalu završene su 14. Sportske igre mladih BiH. Nakon 134 takmičarska dana u 46 opština i gradova širom BiH, finalna takmičenja održana su u opštini Ilidža u Sarajevu u periodu od 8. do 10. jula.*

U trodnevnim takmičenjima uživalo je više stotina dječaka i djevojčica, odigrane su odlične utakmice i mečevi, slavilo se i družilo, a što je najvažnije, stvorena su mnoga nova prijateljstva.

Nakon završenih takmičenja, uslijedio je najuzbudljiviji dio svake sezone – ceremonija dodjele medalja i svečanog zatvaranja sezone. Medalje najboljim ekipama u m:tel kupu u odbojci uručio je Stefan Ličina, šef Službe za odnose s javnošću kompanije m:tel koji je tom prilikom izrazio zadovoljstvo što je m:tel i ove godine dio najljepše sportske priče. „Kao dokazani prijatelj sporta, kako profesionalnog, tako i amaterskog, kompanija m:tel godinama ulaže u njegov razvoj i zato smatramo da podrškom Sportskim igrama mladih doprinosimo stvaranju sportskog duha i zdravih životnih navika kod najmlađih“, poručio je Ličina.

Pobjednici ovogodišnjih Igara predstavljaće Bosnu i Hercegovinu na Međunarodnom finalu Igara u Splitu gdje će naši mali reprezentativci odmjeriti snage sa dječacima i djevojčicama iz Srbije, Hrvatske i Slovenije.

Ključne riječi: m:tel, Sportske igre mladih, Telekom Srbija

Izvor fotografije: m:tel PR/Sportske igre mladih